**Одобрявам:\_\_\_\_\_\_\_\_\_\_\_\_\_\_\_**

**Инж.Ангел Несторов**

**Управител на „Тролейбусен Транспорт“ ЕООД, гр.Плевен**

**ДОКУМЕНТАЦИЯ КЪМ ПУБЛИЧНА ПОКАНА**

**по Глава осма „а”, ЗОП**

**за възлагане на обществена поръчка по чл. 14, ал.4, т.2 от ЗОП, чрез публична покана по чл.101а и сл. от ЗОП**

**с предмет:**

**„Изготвяне на Предпроектно проучване, Анализ „Разходи-Ползи“ и финансов анализ във връзка с кандидатстване на Община Плевен с проект: „Интегриран градски транспорт на Плевен – фаза 2“ по Оперативна Програма „Региони в Растеж“ 2014-2020 г., приоритетна ос 1 „Устойчиво и интегрирано градско развитие“, Процедура: BG16RFOP001-1.001-039 ”Изпълнение на интегрирани планове за градско възстановяване и развитие 2014-2020”**

**Съдържание на документацията**

1. **ПУБЛИЧНА ПОКАНА**
2. **ПЪЛНО ОПИСАНИЕ НА ПРЕДМЕТА НА ПОРЪЧКАТА**
3. **УСЛОВИЯ ЗА УЧАСТИЕ В ОБЩЕСТВЕНАТА ПОРЪЧКА**
4. **КРИТЕРИИ ЗА ПОДБОР НА УЧАСТНИЦИТЕ.**
5. **Указания И ИЗИСКВАНИЯ за подготовка и поЛУЧаване на оферта.**
6. **Методика за оценка на офертите.**
7. **ЗАДАНИЕ**
8. **образци**
9. **ПРОЕКТ НА ДОГОВОР**

**І. ПУБЛИЧНА ПОКАНА**

съгласно формата на Агенцията по обществени поръчки

(приложено на отделен файл)

**II. ПЪЛНО ОПИСАНИЕ НА ПРЕДМЕТА НА ПОРЪЧКАТА.**

1. **Общи условия.**

**1.1.Правно основание за избора на процедурата:** Прогнозната стойност на обществената поръчка, възлагана чрез настоящата публична покана е в размер, съгласно чл. 14, ал. 4, т.2 от ЗОП, с оглед на което и на основание чл. 14, ал.4,т.2 настоящата обществена поръчка ще се проведе при спазване на условията и реда на глава осма "а" и ще проведе процедура с публикуване на публична покана.

**1.2.Обект на поръчката: *Обект*** на настоящата обществена поръчка е „услуга” по смисъла на чл. 3, ал. 1, т. 2 от ЗОП.

**1.3. *Предмет*** на възлагане на настоящата поръчка е: **„Изготвяне на Предпроектно проучване, Анализ „Разходи-Ползи“ и финансов анализ във връзка с кандидатстване на Община Плевен с проект: „Интегриран градски транспорт на Плевен – фаза 2“ по Оперативна Програма „Региони в Растеж“ 2014-2020 г., приоритетна ос 1 „Устойчиво и интегрирано градско развитие“, Процедура: BG16RFOP001-1.001-039 ”Изпълнение на интегрирани планове за градско възстановяване и развитие 2014-2020”**

**1.4. Прогнозна стойност за изпълнение на предмета на публичната покана е 66 000.00 лв. (шестдесет и шест хиляди) лева без ДДС или 79 200.00 лв. (седемдесет и девет хиляди и двеста) лева с ДДС.**

**1.5.** С оглед спазване на изискванията на чл. 101б, ал.2 от ЗОП, от датата на публикуване на Публичната покана, пълен достъп до документацията за участие и всички изискуеми образци на документи се предоставя на интернет адреса на „Тролейбусен Транспорт“ ЕООД, гр.Плевен, в Раздел „Профил на Купувача“.

**2.** Предмет на настоящата поръчка е „Изготвяне на Предпроектно проучване, Анализ „Разходи-Ползи“ и финансов анализ във връзка с кандидатстване на Община Плевен с проект: „Интегриран градски транспорт на Плевен – фаза 2“ по Оперативна Програма „Региони в Растеж“ 2014-2020 г., приоритетна ос 1 „Устойчиво и интегрирано градско развитие“, Процедура: BG16RFOP001-1.001-039 ”Изпълнение на интегрирани планове за градско възстановяване и развитие 2014-2020”.

**3. Начин на плащане**

Плащанията по договора се извършват по банков път (банкова сметка, посочена от изпълнителя) в български лева, при спазване на реда и условията на проекта на договора.

**4.Място на изпълнение-гр.Плевен**

**5. Обособени позиции** - В процедурата **не се предвиждат** обособени позиции.

**6. Възможност за предоставяне на варианти в офертите** - Не се предвижда възможност за предоставяне на варианти в офертите на участниците.

**7. Място на изпълнение на поръчката –гр.Плевен, Сграда на „Тролейбусен Транспорт“ ЕООД, гр.Плевен**.

**8. Срок за изпълнение на поръчката – по предложение на участниците**.

Договорът сключен в резултат на тази процедура, влиза в сила от датата на подписването му и е до окончателното извършване на дейностите, но не по-късно от 30.07.2016 г.

**III. УСЛОВИЯ ЗА УЧАСТИЕ В ОБЩЕСТВЕНАТА ПОРЪЧКА**

**1. Изисквания към участниците**

**1.1. Право на участие**

В процедурата за възлагане на обществената поръчка могат да участват като участници български или чуждестранни физически или юридически лица, включително техни обединения.

**Свързани лица или свързани предприятия не може да бъдат самостоятелни или участници в една и съща процедура.**

**Участниците следва да отговарят на условията на Възложителя, съгласно настоящата документация, ЗОП, ППЗОП и приложимата нормативна уредба.**

**Възложителят отстранява от участие в процедурата участник, който не отговаря на нормативните изисквания или на някое от условията на Възложителя.**

При участие на обединения, които не са юридически лица, критериите за подбор се прилагат към обединението участник, а не към всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

При участие на обединения, които не са юридически лица, съответствието с критериите за подбор се доказва от един или повече от участниците в обединението. Изискването за регистрация в професионален или търговски регистър се доказва от участника в обединението, който ще изпълни съответната дейност.

**1.2. Общи изисквания съгласно ЗОП**

Участникът в настоящата процедура за обществена поръчка следва да отговаря на следните изисквания, съгласно Закона за обществените поръчки (ЗОП):

1. Участникът да не е осъден с влязла в сила присъда, освен ако е реабилитиран (*чл.47, ал.1, т.1 от ЗОП)*:

* за престъпление против финансовата, данъчната или осигурителната система, включително изпиране на пари, по чл.253 - 260 от Наказателния кодекс;
* за подкуп по чл.301 - 307 от Наказателния кодекс;
* за участие в организирана престъпна група по чл.321 и 321а от Наказателния кодекс;
* за престъпление против собствеността по чл.194 - 217 от Наказателния кодекс;
* за престъпление против стопанството по чл.219 - 252 от Наказателния кодекс.

1. Участникът да не е обявен в несъстоятелност *(чл.47, ал.1, т.2 от ЗОП)*;
2. Участникът да не е в производство по ликвидация или да се намира в подобна процедура съгласно националните закони и подзаконови актове *(чл.47, ал.1, т. 3 от ЗОП)*;
3. Участникът да няма задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен. *(чл.47, ал.1, т. 4 от ЗОП)*;
4. Участникът да не е в открито производство по несъстоятелност, или да не е сключил извънсъдебно споразумение с кредиторите си по смисъла на чл.740 от Търговския закон, а в случай че участникът е чуждестранно лице – се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си ( *чл.47, ал.2, т.1 от ЗОП)*;
5. Участникът да не е виновен за неизпълнение на задължения по договор за обществена поръчка, доказано от възложителя с влязло в сила съдебно решение *(чл.47, ал.2, т.2а от ЗОП);*
6. Участникът да не е осъден с влязла в сила присъда, освен ако е реабилитиран за престъпление по чл. 136 от Наказателния кодекс, свързано със здравословните и безопасни условия на труд, или по чл. 172 от Наказателния кодекс против трудовите права на работниците. *(чл.47, ал.2, т. 4 от ЗОП)*;
7. Участникът да не е осъден с влязла в сила присъда за престъпление по чл.313 от Наказателния кодекс във връзка с провеждане на процедури за възлагане на обществени поръчки *(чл.47, ал.2, т.5 от ЗОП);*

***Когато участниците са юридически лица, посочените по-горе обстоятелства се декларират, както следва:***

* при събирателно дружество - за лицата по чл.84, ал.1 и чл.89, ал.1 от Търговския закон;
* при командитно дружество – за лицата по чл.105 от Търговския закон, без ограничено отговорните съдружници;
* при дружество с ограничена отговорност – за лицата по чл.141, ал.2 от Търговския закон, а при еднолично дружество с ограничена отговорност – за лицата по чл.147, ал.1 от Търговския закон;
* при акционерно дружество – за овластените по чл.235, ал.2 от Търговския закон, а при липса на овластяване – за лицата по чл.235, ал.1 от Търговския закон;
* при командитно дружество с акции – за лицата по чл.244, ал.4 от Търговския закон;
* при едноличен търговец – за физическото лице – търговец;
* във всички останали случаи, включително за чуждестранните лица - за лицата, които представляват участника;
* в случаите по чл.47, ал.4, т.1-7 от ЗОП - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл.7, т.2 от ЗОП.

1. Участникът да няма лица от посочените в чл.47, ал.4 от ЗОП (член на управителен или контролен орган, както и временно изпълняващ такава длъжност, включително прокурист или търговски пълномощник), които да са свързани лица по смисъла на § 1, т. 23а от допълнителната разпоредба на Закона за обществените поръчки с възложителя или със служители на ръководна длъжност в неговата организация ( *чл.47, ал.5, т.1 от ЗОП)*;

***„Свързани лица” съгласно § 1, т. 23а от допълнителната разпоредба на Закона за обществените поръчки са:*** *Роднини по права линия без ограничение; роднини по съребрена линия до четвърта степен включително; роднини по сватовство - до втора степен включително; съпрузи или лица, които се намират във фактическо съжителство; съдружници; лицата, едното от които участва в управлението на дружеството на другото; дружество и лице, което притежава повече от 5 на сто от дяловете или акциите, издадени с право на глас в дружеството.*

1. Участникът да не е сключвал договор с лице по чл.21 или 22 от Закона за предотвратяване и установяване на конфликт на интереси *(чл.47, ал.5, т.2 от ЗОП)*.

***Забележка:*** *Липсата на горните обстоятелства се декларира от всяко лице за което се отнасят изискванията.*

*В случай, че Участникът участва като обединение, изброените изисквания в т.1.2. се отнасят за всеки един член на обединението.*

*Когато участникът предвижда участието на подизпълнители при изпълнение на поръчката, изискванията по чл.47, ал.1 и 5 от ЗОП се прилагат и за подизпълнителите.*

*При подаване на офертата участникът удостоверява липсата на обстоятелствата по чл.47, ал.1 и 5 от ЗОП и посочените в обявлението изисквания по чл.47, ал.2 от ЗОП с декларация подписана от лицата, които представляват кандидата или участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която кандидатът или участникът е установен, е длъжен да предоставя информация за тези обстоятелства служебно на възложителя.*

*При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по чл.47, ал. 1, т. 1-4 и на посочените в поканата обстоятелства по ал. 2, т. 1, 4 и 5, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя.*

**Участникът ще бъде отстранен от участие в процедурата за възлагане на настоящата обществена поръчка, ако не отговаря на някое от посочените изисквания, включително изискванията по чл.47, ал.2 от ЗОП.**

**1.3. Общи изисквания при участие като обединение/консорциум**

В случай, че участник участва като Обединение, което не е регистрирано като самостоятелно юридическо лице, тогава участниците в обединението сключват договор за обединение уреждащ отношенията им по смисъла на чл. 56, ал.1, т.2 от ЗОП. Договорът за създаване на обединение за участие в настоящата обществена поръчка, следва да бъде представен в *заверено копие* и в текста му задължително да се съдържа посочване на Възложителя и процедурата, за която се обединяват.

Договорът трябва да съдържа клаузи, които гарантират, че:

**1.3.1.** всички членове на обединението са отговорни солидарно - заедно и поотделно, за изпълнението на договора;

**1.3.2.** е определен водещ член на обединението, който е упълномощен да задължава, да получава указания за и от името на всеки член на обединението;

**1.3.3.** изпълнението на договора, включително плащанията, са отговорност на водещия член на обединението, без това да води до отпадане на солидарната отговорност на останалите членове на обединението;

**1.3.4.** всички членове на обединението са задължени да останат в него за целия период на изпълнение на договора.

**1.3.5.** е направено разпределение на дейностите на отделните членове на обединението, с ясно и конкретно посочване на обекта/ите и/или дейностите, които всеки от тях ще изпълнява в рамките на договора за изпълнение на обществената поръчка.

Участниците в обединението трябва да определят конкретно/и лице/а, което/които да представлява/т обединението като цяло и съответните му членове - за целите на поръчката.

Не се допускат промени в състава на обединението след получаването на офертата за участие в процедурата за възлагане на настоящата обществена поръчка.

В случаите, когато дадено обединение е сформирано на по-ранен етап, предвид което горепосочените клаузи не се съдържа в договора за създаване на обединение, възложителят допуска възможност за представяне на допълнително споразумение, което да допълва вече съществуващия договор, който в своята цялост да отговаря на изискванията на възложителя поставени по настоящата обществена поръчка.

Когато не е приложен договор за създаването на обединение или в приложения договор липсват клаузи, гарантиращи изпълнението на горепосочените условия или състава на обединението се е променил след изтичане на срока за подаване на офертите за участие – участникът може да бъде отстранен от участие в процедурата за възлагане на настоящата обществена поръчка.

Лице, което участва в обединение не може да представя самостоятелна оферта.

В процедура за възлагане на обществена поръчка едно физическо или юридическо лице може да участва само в едно обединение.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от регистрация по БУЛСТАТ на създаденото обединение. Чуждестранните юридически лица представят еквивалентен документ за съдебна регистрация от държавата, в която са установени.

Възложителят, с оглед предоставената му правна възможност в чл.25, ал.3, т.2 от ЗОП **не поставя и няма изискване за създаване на юридическо лице,** в случай, че избраният за Изпълнител участник е обединение от физически и/или юридически лица.

**1.4. Общи изисквания при използване на подизпълнители**

С офертата си участниците може без ограничения да предлагат ползването на подизпълнители.

Когато участникът предвижда участието на подизпълнители при изпълнение на поръчката то те представят декларация за липса на обстоятелствата само по чл. 47, ал. 1 и ал.5 от ЗОП.

Всеки участник в процедурата за възлагане на обществена поръчка е длъжен да заяви в офертата си, дали при изпълнението на поръчката ще ползва подизпълнители и какъв ще бъде видът работи по предмета на поръчката, които те ще извършват, както и съответстващият на тези работи дял в процент от стойността на обществената поръчка.

Лице, което е дало съгласие и е посочено като подизпълнител в офертата на друг участник, не може да представя самостоятелна оферта.

Изпълнителят сключва договор за подизпълнение с подизпълнителите посочени в офертата съобразно правилата на чл.45а от ЗОП.

**1.5. Изисквания към участник-чуждестранно лице**

Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено, е налице някое от обстоятелствата по чл.47, ал.1 или някое от посочените в обявлението обстоятелства по чл.47, ал. 2 от ЗОП.

При представяне на офертата кандидатът или участникът удостоверява липсата на обстоятелствата по ал. 1 с декларацията по чл. 47, ал. 9.

Когато законодателството на държавата, в която кандидатът или участникът е установен, не предвижда включването на някое от обстоятелствата по ал. 1 в публичен безплатен регистър или предоставянето им служебно и безплатно на възложителя, при подписване на договора за обществена поръчка участникът, определен за изпълнител, е длъжен да представи:

* документи за удостоверяване липсата на обстоятелствата по чл. 47, ал. 1 и на посочените в обявлението обстоятелства по чл. 47, ал. 2, издадени от компетентен орган, или
* извлечение от съдебен регистър, или
* еквивалентен документ на съдебен или административен орган от държавата, в която е установен.

Когато в държавата, в която кандидатът или участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен.

Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

**IV. КРИТЕРИИ ЗА ПОДБОР НА УЧАСТНИЦИТЕ**

Минималните изисквания към всеки участник в процедура за възлагане на обществена поръчка, изпълнението на които се явява и необходима предпоставка за допускането им до оценяване на офертата, са както следва:

**1.Технически възможности и квалификация на участниците**

**1.1. Минимални изисквания**

**Участникът в настоящата процедура следва да отговаря на следните технически възможности и квалификация:**

**1.1.** Участникът в настоящата процедура следва да е изпълнил успешно през последните три години, считано от датата, на подаване на офертата поне една услуга еднакви или сходна с предмета на поръчката*.*

***Забележка:*** *Под „сходна”* ***услуга*** *с предмета на обществената поръчка навсякъде в Публичната покана и документацията за участие в обществената поръчка следва да се разбира:*

.Изготвяне на Анализ «Разходи-Ползи» или «Предпроектни проучвания» или извършване на консултации или изготвяне на Документации за участие за процедури по възлагане на обществени поръчки по ЗОП. Посочените дейности следва да са извършени, във връзка с проекти финансирани изцяло или частично със средства от ЕС или други източници на финансиране.

**Доказва се с:** Списък - Декларация по чл. 51, ал.1, т.1 от ЗОП **Образец № 7**, съдържаща информация за изпълнението на услуги сходни с предмета на обществената поръчка, а именно: Изготвяне на Анализ «Разходи-Ползи» или «Предпроектни проучвания» или извършване на консултации или изготвяне на Документации за участие за процедури по възлагане на обществени поръчки по ЗОП. Посочените дейности следва да са извършени, във връзка с проекти финансирани изцяло или частично със средства от ЕС или други източници на финансиране.

Към Списък – Декларацията, участникът следва да представи доказателства за извършените услуги представени под формата на удостоверения издадени от получателя **или** от компетентен орган **или** посочване на публичен регистър, в който е публикувана информация за услугата.

**1.2.** Участникът следва да осигури следния екип от експерти за изпълнение на поръчката:

1.2.1. Юрист - Висше образование, Магистър по специалността Право, с професионална квалификация Юрист или еквивалентна;

**Общ професионален опит** в областта на Правото след придобитата юридическа правоспособност: минимум 5 години;

1.2.2. Икономист – Висше образование, степен „Бакалавър“ или по-висока, в областта на икономиката или еквивалентна - „Финанси” или „Счетоводство“ или други в областта на икономиката;

**Общ професионален опит** в областта на икономиката: минимум 3 години

1.2.3. Инженер – Висше образование, степен „Магистър“ в областта на промишленото и гражданското строителство, водоснабдяване и канализация или еквивалентно образование.

**Общ професионален опит** в областта на придобитото образование: минимум 5 години

**Доказва се с:** Декларация – списък на екипа от експерти - за изпълнение на поръчката по **Образец № 8** и Декларации за разположение на експерти по **Образец № 9** – за всеки експерт поотделно.

**Участникът трябва да посочи за всяка от позициите от екипа си отделни лица.**

***Забележка:*** *При участие на обединения, които не са юридически лица, съответствието с критериите за подбор се доказва от един или повече от участниците в обединението.*

***Забележка:*** *Когато по обективни причини участникът не може да представи исканите документи, той може да докаже техническите си възможности и квалификация с всеки друг документ, който възложителят приеме за подходящ.*

**Участник може да докаже съответствието си с изискванията за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица.**

**Трети лица може да бъдат посочените подизпълнители, свързани предприятия и други лица, независимо от правната връзка на участника с тях.**

**Участникът ще бъде отстранен от участие в процедурата за възлагане на настоящата обществена поръчка, ако не отговаря на което и да е от горните изисквания.**

**Участникът ще бъде отстранен от участие в процедурата за възлагане на настоящата обществена поръчка, ако е представил/декларирал неверни данни.**

**Възложителят си запазва правото да проверява достоверността на представените от участника данни/информация.**

**v. Указания И ИЗИСКВАНИЯ за подготовка и подаване на оферта**

**1. Подготовка на офертата**

**1.1.Отговорност за правилното разучаване на документацията:**

При изготвяне на офертата всеки участник трябва да се придържа точно към условията и образците, обявени от възложителя.

Представянето на офертата задължава участника да приеме напълно всички изисквания и условия, посочени в това задание, при спазване на ЗОП и ППЗОП.

**1.2.Условия и указания за подготовка и подаване на оферта.**

Редът и условията за обявяване на публична покана и изборът на изпълнител по нея са съгласно Закона за обществените поръчки.

**1.2.1.** При изготвяне и подаване на оферта по публична покана всеки участник трябва да спазва точно обявените от Възложителя условия.

**1.2.2.** Изготвянето и подаването на офертата е за сметка на участника. Възложителят не възстановява разходи за изготвяне и подаване на оферти.

**1.2.3.** Всеки участник има право да подаде само една оферта.

**1.2.4.** Офертата се подава на български език.

**1.2.5**. Офертата трябва да съдържа всички изброени в точка 2 по-долу документи.

**1.2.6.** Офертата и приложените документи се подписват от представляващия по закон или от изрично упълномощено/и за това лице/а, за което се изисква представяне на заверено от участника пълномощно.

**1.2.7.** Възложителят отстранява от по-нататъшно участие всеки участник, за когото е установил деклариране на неверни данни.

Офертата се представя в запечатан непрозрачен плик от участника или от упълномощен от него представител лично или по пощата, на посочения от Възложителя адрес. Върху плика се посочва наименование на участника, адрес за кореспонденция, телефон и по възможност факс и електронен адрес. На плика се записва задължително „Оферта за участие в процедура за възлагане на обществена поръчка чрез публична покана с предмет: „Изготвяне на Предпроектно проучване, Анализ „Разходи-Ползи“ и финансов анализ във връзка с кандидатстване на Община Плевен с проект: „Интегриран градски транспорт на Плевен – фаза 2“ по Оперативна Програма „Региони в Растеж“ 2014-2020 г., приоритетна ос 1 „Устойчиво и интегрирано градско развитие“, Процедура: BG16RFOP001-1.001-039 ”Изпълнение на интегрирани планове за градско възстановяване и развитие 2014-2020”

**1.2.8. Срок на валидност на предложенията:** не по-малко от 90 (деветдесет) календарни дни, като срокът започва да тече от датата, определена за краен срок за получаване на офертите.

**2. Съдържание на офертата**

Препоръчително е документите да бъдат подредени по реда на изброяването им. Всяка оферта трябва да съдържа:

**2.1.** Подробен списък, изчерпателно изброяващ документите, поставени в офертата, подписан от представляващия участника**.**

**2.2.** Оферта-представяне по чл. 56, ал. 1, т. 1 от ЗОП – попълва се **Образец № 1.**

**2.3.** Посочване на Единен идентификационен код (ЕИК) – декларация по **Образец № 2**, съгласно чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

Когато участникът в процедура е **чуждестранно физическо или юридическо лице или техни обединения**, документът за регистрация трябва да е издаден от компетентния орган в страната, в която участникът е установен, и да се представи *в официален превод* на български език.

*„Официален превод”, съобразно разпоредбата на §1, т.16а от Допълнителната разпоредба на ЗОП е «превод, извършен от преводач, който е вписан в списъка на лице, което има сключен договор с Министерството на външните работи за на официални преводи”*

**Физическите лица**, участници в процедурата или включени в състава на обединения, представят заверено от участника копие от документ за самоличност. Ако тези физически лица са чуждестранни граждани, документът се представя и в официален превод.

***Забележка:*** *Когато участникът в процедурата е обединение - Декларацията за регистрация по ЗТР се представят за всички членове на обединението, съгласно чл. 56, ал. 3, т. 1 от ЗОП.*

**2.4.** Нотариално заверено пълномощно на лицето, което е упълномощено да представлява участника в настоящата процедура.

***Забележка:*** *Този документ се представя, когато лицето, представляващо участника не е законен представител на участника, съгласно официалните документи за регистрация на участника. При обединение - ако в договора за създаване на обединение няма посочено лице, което да е упълномощено да представлява всички членове на обединението, тогава се изисква нотариално заверено пълномощно от всеки член на обединението, което да упълномощава същото лице да представлява участника в настоящата процедура;*

**2.5.** Договор за обединение уреждащ отношенията им по смисъла на чл. 56, ал.1, т.2 от ЗОП за участие в обществената поръчка - съгласно изискванията на указанията (когато участникът е обединение, което не е юридическо лице) – *заверено копие.*

**2.6.** Декларация от членовете на обединението/консорциума – попълва се **Образец № 3**;

**2.7.** Декларация по чл. 47, ал. 9 от ЗОП за липсата на обстоятелствата по чл. 47, ал. 1, т. 1, „а”-„д”, т. 2, 3 и 4, ал. 2, т. 1 и 5 и ал. 5, т. 1 и 2 – попълва се **Образец № 4;**

***Забележка:*** *Декларацията се подписва от лицата, които представляват участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която кандидатът или участникът е установен, е длъжен да предоставя информация за тези обстоятелства служебно на възложителя. При заявяване на подизпълнители декларация за липса на обстоятелствата по чл. 47, ал. 1 и 5 от ЗОП се подава от всеки от подизпълнителите, при спазване изискванията на чл. 47, ал. 9 от ЗОП (Образец № 13). В случай, че участникът е обединение, декларация се представя за всяко физическо или юридическо лице, включено в обединението, съобразно чл. 56, ал. 3, т. 1 от ЗОП. Когато деклараторът е чуждестранен гражданин, декларацията/ите, които са на чужд език се представя/т в официален превод.*

**2.8.** Декларация, че участникът е запознат с всички обстоятелства и условия на обществената поръчка и се задължава да спазва условията на поръчката и да не разпространява данни станали му известни, във връзка с поръчката – попълва се **Образец № 5**;

**2.9.** Декларация за липса на свързаност с друг участник по чл.55, ал.7 и за липса на обстоятелство по чл.8, ал.8, т.2 от ЗОП - попълва се **Образец № 6;**

**2.10.** Доказателства и информация за технически възможности и квалификация на участника съгласно изискванията в настоящите Указания за участие, а именно:

**2.10.1.** Списък - Декларация по чл. 51, ал.1, т.1 от ЗОП **Образец № 7**, съдържаща информация за изпълнението на услугите сходни с предмета на поръчката, а именно: изготвяне на апликационни форми за кандидатстване и комплектоване на пакети от документи за кандидатстване с проектни предложения по европейски програми, както и/или изготвяне на правни становища, във връзка с одитирането на разходите за УО и/или подготовка на документации за провеждане на тръжните процедури и/или консултации при провеждането на тръжните процедури.

Към Списък – Декларацията, участникът следва да представи доказателства за извършените услуги представени под формата на удостоверения издадени от получателя **или** от компетентен орган **или** посочване на публичен регистър, в който е публикувана информация за услугата.

**2.10.2.** Декларация – списък на екипа от експерти - за изпълнение на поръчката по **Образец № 8.**

**2.10.3.** Декларации за разположение на експерти по **Образец № 9;**

***Забележка:*** *Декларацията се представя от всеки от експертите, включени в списъка на експерти.*

**2.10.4.** Декларация по чл. 56, ал. 1, т. 8 от ЗОП за ползване/неползване на подизпълнители. В декларацията се посочват предвидените подизпълнители, видовете работи от предмета на поръчката, които ще се предложат на подизпълнителите, и съответстващият на тези работи дял в проценти от стойността на обществената поръчка. Декларацията следва да бъде изготвена по образеца от документацията попълва се **Образец № 10**;

**2.11.** Декларация от подизпълнител, че е съгласен да участва в процедурата като такъв – попълва се **Образец № 11**;

***Забележка:****Когато участникът предвижда участие на подизпълнители при изпълнението на поръчката, всеки един от посочените в декларацията подизпълнители задължително попълва декларацията за съгласие за участие като подизпълнител по образеца от документацията.*

**2.12.** Декларация от подизпълнител за отсъствие на обстоятелствата по чл. 47, ал. 1, т. 1, (без б. „е“), т. 2, т. 3 и т. 4 и ал. 5, т. 1 и т. 2 от ЗОП – попълва се **Образец № 12**;

**2.13.** Декларация по чл. 56, ал. 1, т. 12 от ЗОП за приемане условията на проекта на договор - попълва се **Образец № 13;**

***Забележка:*** *Когато участникът предвижда участие на подизпълнители, документите по чл. 56, ал. 1, т. 1, 5 и 11 от ЗОП се представят за всеки от тях, а изискванията към тях се прилагат съобразно вида и дела на тяхното участие.*

*Когато участник в процедурата е обединение, което не е юридическо лице документите по чл. 56 ал. 1, т. 1, букви „а“ и „б“ се представят за всяко физическо или юридическо лице, включено в обединението, а документите по чл.56, ал. 1, т. 5 се представят само за участниците, чрез които обединението доказва съответствието си с критериите за подбор по чл. 25, ал. 2, т. 6, а декларацията по чл. 56, ал. 1, т. 11 от ЗОП се представя само за участниците в обединението, които ще изпълняват дейности, свързани с проектиране.*

*Когато участникът в процедура е чуждестранно физическо или юридическо лице или техни обединения, офертата се подава на български език, документът по чл.65, ал. 1, т. 1 се представя в официален превод, а документите по чл. 56, ал. 1, т. 5 и 11, които са на чужд език, се представят и в превод.*

*Ако участникът е обединение, документите се представят от всяко физическо или юридическо лице, включено в обединението.*

**2.14. Техническо предложение** (**Образец № 14) -** следва да бъде изготвено по приложения образец към настоящата документация, изискванията към офертата и условия за изпълнение на поръчката, в което се посочва:

**2.14.1. СРОК ЗА ИЗПЪЛНЕНИЕ**

Всеки участник следва да предложи:

**☑Срок за изпълнение на дейностите по поръчката**

***Забележка:*** *Предложенията по показател срок за изпълнение се представят задължително като цяло положително число в календарни дни. Ще бъдат отстранени предложения, в които срокът за изпълнение е предложен в различна мерна единица и/или е предложен срок за изпълнение, който надвишава максимално допустимия срок за изпълнението на дейностите- 30.07.2016 г.*

**2.15.**Техническото предложение се придружава с декларация за конфиденциалност на информацията, съгласно чл. 33, ал. 4 от ЗОП, подписана от участника /ако е приложимо/ – попълва се **Образец № 15.**

***Забележка:*** *Декларацията не е задължителна част от офертата, като същата се представя по преценка на всеки участник и при наличие на основания за това. Възложителят няма право да разкрива информация, предоставена му от участници, посочена от тях като конфиденциална по отношение на технически или търговски тайни, с изключение на случаите по чл. 44 от ЗОП.*

**Комисията проверява техническото предложение за изпълнение на поръчката в едно с приложенията, с цел да установи дали са подготвени и представени в съответствие с условията и изискванията на документацията за участие в процедурата. Ще бъдат предложени за отстраняване от процедурата участници, в чиито технически оферти в едно с приложенията се констатират липса на изискуем документ и/или неясни/ поправяни/ зачерквани документи и/или неясно обозначени документи.**

**Техническото предложение в едно с приложенията трябва да показва намеренията на участника да изпълни изискванията на Възложителя. Участник, който не представи Техническо предложение в едно с приложенията или то не отговаря на изискванията на Възложителя, ще бъде отстранен от участие в процедурата по възлагане на обществената поръчка на основание чл. 69, ал. 1 от ЗОП.**

**2.16.** Ценовото предложение се изготвя по приложения към документацията **Образец № 16.**

***Забележка:*** *Ценовото предложение задължително включва пълният обем от дейности. Ценовото предложение се подписва от представляващия участника (изрично упълномощено от него лице) или представляващия обединението, съгласно Споразумението за създаване на обединение или упълномощеното лице, съгласно нотариално заверени пълномощни от представляващите всеки един от членовете на обединението.*

Цената трябва да бъдат посочени в български лева без ДДС, с точност до втория знак след десетичната запетая и изписани с цифри и с думи.

**Оферираната от участника обща цена за изпълнението на поръчката трябва да включва всички работи, дейности, услуги и др., нужни за качественото изпълнение на предмета на обществената поръчка в това число командировки, квартирни и налози и други разходи свързани с изпълнението на поръчката, като възнаграждения на служителите, такси, печалби и всички суми, съгласно нормативен акт.**

Ценовото предложение на участника не може да надвишава предварително обявената обща максимално допустима стойност.

Участникът ще бъде отстранен от участие в процедурата, ако офертата му надвишава предварително обявената максимално допустима стойност.

Участникът е единствено отговорен за евентуално допуснати грешки или пропуски в изчисленията на предложените от него цени.

При несъответствие между цифровата и изписаната с думи цена ще се взема предвид изписаната с думи.

**Комисията проверява ценовите предложения, с цел да установи дали са подготвени и представени в съответствие с условията и изискванията на документацията за участие в процедурата. Ще бъдат предложени за отстраняване от процедурата участници, в чиито ценови оферти се констатират липса на изискуем документ и/или неясни/поправяни/зачерквани документи и/или неясно обозначени документи.**

**Участник, който не представи Ценово предложение или то не отговаря на изискванията на Възложителя, ще бъде отстранен от участие в процедурата по възлагане на обществената поръчка на основание чл. 69, ал. 1 от ЗОП.**

**3. Място и срок за получаване на оферти**

Съдържанието на офертата следва да се представя в запечатан непрозрачен плик в администрацията на „Тролейбусен Транспорт“ ЕООД, гр.Плевен от представител на участника, по пощата с препоръчано писмо с обратна разписка или по куриер, на адрес: гр.Плевен, ул. Кичево № 4 до датата посочена в публичната покана.

Възложителят не приема за разглеждане оферти, пристигнали след крайният срок, или в незапечатан, или плик с нарушена цялост.

Върху плика следва да се посочи предмета на поръчката, името на участника, адрес за кореспонденция, телефон и по възможност факс и адрес на електронна поща.

При подаване на офертата и приемането й върху плика се отбелязва входящ номер, дата и час на постъпване й.

Възложителят не носи отговорност за получаване на оферти в случай, че се използва друг начин за представяне.

Всеки участник следва да осигури своевременното получаване на офертата от възложителя.

Възложителят не се ангажира да съдейства за пристигането на офертата на адреса и в срока, определен от него. Участникът е длъжен да обезпечи получаването на офертата на указаното място и срок. Рискът от забава или загубване на офертата е за участника.

В процеса на провеждане на процедурата участниците са длъжни да уведомяват възложителя за всички настъпили промени в декларираните от тях обстоятелства в 7 – дневен срок от настъпването им.

**4. Разяснения.** **Искане на разяснения**

Всеки участник може да поиска писмено от възложителя разяснения по условията на обществената поръчка.

**4.1. Срокове за искане на разяснения**

Лицата могат да поискат писмено от възложителя разяснения по условията на обществената поръчка до 3 (три) дни преди изтичането на срока за получаване на оферти.

**4.2. Срокове за отговор**

Възложителят дава разясненията най-късно на следващия ден от постъпването на искането. Възложителят публикува разяснението в официалния сайт на „Тролейбусен Транспорт“ ЕООД, гр.Плевен, в Раздел „Профил на Купувача“.

**5. Място и дата на отваряне на офертите**

Отварянето на офертите ще се извърши от комисия на датата и часа посочени в Публечната покана, в сградата на «Тролейбусен Транспорт» ЕООД, г.Плевен , с адрес:гр.Плевен, ул. „Кичево“ № 4. Действията на комисията по чл. 101 г., ал. 3 ЗОП са публични. На тях могат да присъстват участниците или техни упълномощени представители, както и представители на средствата за масовоосведомяване и други лица, при спазване установения режим за достъп до сградата.

***В случай, че документите на участника не отговарят на изискванията на ЗОП и поканата, участникът се отстранява от процедурата.***

**6. Оценка на офертите**

След проверка на съответствието на офертите с посочените в документацията за участие условия, Комисията пристъпва към извършване на оценка на офертите.

**VI. МЕТОДИКА ЗА ОЦЕНКА НА ОФЕРТИТЕ.**

**КРИТЕРИИ ЗА ОЦЕНКА НА ОФЕРТИТЕ**

Класирането на участниците в процедура за възлагане на поръчка с предмет: „Изготвяне на Предпроектно проучване, Анализ „Разходи-Ползи“ и финансов анализ във връзка с кандидатстване на Община Плевен с проект: „Интегриран градски транспорт на Плевен – фаза 2“ по Оперативна Програма „Региони в Растеж“ 2014-2020 г., приоритетна ос 1 „Устойчиво и интегрирано градско развитие“, Процедура: BG16RFOP001-1.001-039 ”Изпълнение на интегрирани планове за градско възстановяване и развитие 2014-2020”*.*

**ПОКАЗАТЕЛИ, ТЯХНАТА ОТНОСИТЕЛНА ТЕЖЕСТ И МЕТОДИКА ЗА ОЦЕНКАТА ИМ**

След проверка на съответствието на офертите с посочените по-горе минимални изисквания, комисията пристъпва към извършване на комплексна оценка за „икономически най-изгодна оферта”.

Комплексната оценка се изчислява по следната формула:

**Комплексна оценка (КО) = ОС + ОЦ, к**ъдето:

* **ОС** е показател за оценка на предложения **„Срок за изпълнение на дейностите“ – 70 точки;**
* **ОЦ** е показател за оценка на **„Предлагана цена“ – 30 точки.**

На първо място се класира участникът, събрал най-много точки. Максималният брой точки, който може да получи участник е **100 т.**

Броят на точките за показатели ОС „Срок за изпълнение на дейностите“ и ОЦ „Предлагана цена“ се изчисляват по следната методика:

**ОС – „Срок за изпълнение на дейностите– максимален брой точки 70 т.**

**ОС -** е показател, отразяващ тежестта на предложения от участника срок за изпълнение на дейностите/в календарни дни/;

* За нуждите на настоящата методика максималната стойност на ОС е 70 точки;
* Максимален брой точки получава офертата с предложен най-кратък срок за изпълнение на дейностите;
* Точките на останалите участници се определят в съотношение към най-краткия срок за изпълнение на дейностите по следната формула:

**ОС= (Amin / Ai) х 70**, където

**Amin** – представлява минималният (най-кратък) предложен срок за изпълнение на дейностите;

**Ai** – представлява срок за изпълнение на дейностите предложен от i-тия участник.

***Забележка****: Срокът за изпълнение на дейностите не може да бъде по дълъг от 30.07.2016г.*

**Показател - ОЦ „Предлагана цена“ – максимален брой точки 30 т.**

**ОЦ** - е показател, отразяващ тежестта на предлаганата цена на съответната оферта.

* За нуждите на настоящата методика максималната стойност на ОЦ е 30 точки;
* Максимален брой точки получава офертата с предложена най-ниска цена;
* Точките на останалите участници се определят в съотношение към най-ниската предложена цена по следната формула:

**ОЦ = (Amin/Ai) х 30, където:**

Amin – представлява предложената най-ниска цена за изпълнение на поръчката;

Ai – представлява цената, предложена от i - тия участник;

На първо място се класира участникът получил най-висока комплексна оценка.

**ВАЖНО!!! При подготовката на ценовата оферта всеки участник следва да направи проверка за аритметични грешки. Всички суми следва да бъдат закръглени до втория знак след запетаята.**

**Забележка: При оценка на всеки един от показателите (техническо предложение и ценово предложение) Комисията изчислява точките с точност до втория знак след десетичната запетая. За всички оценявани показатели в посочената методика закръгляния на предложенията се допускат до втория знак след десетичната запетая.**

**7. Обстоятелства, водещи до отстраняване на участник от участие в процедурата**

От участие се отстранява участник, който е представил оферта, която е непълна и/или не отговаря на предварително обявените условия на ВЪЗЛОЖИТЕЛЯ; за когото са налице обстоятелства по чл. 47, ал. 1, ал.2 и ал.5 ЗОП; който е представил самостоятелна оферта и същевременно е декларирал съгласие да участва (е включен) като подизпълнител в офертата на друг; ако участник представи оферта самостоятелно и същевременно участва като експерт в оферта на друг участник, тогава и двамата участници ще бъдат отстранени от процедурата; Участник и/или участва като партньор в обединение;

**7.1. Не се допуска до участие в процедурата участник** подал Оферта, за която е налице поне едно от следните обстоятелства, не се приема и се връща незабавно на участника:

- представената оферта е постъпила в незапечатан плик;

- представената оферта е постъпила с нарушена цялост;

- представената оферта е постъпила след изтичане на крайния срок.

**8. Сключване на договор.**

1. Възложителят сключва договор за изпълнение на обекта на поръчката с участника, класиран на първо място.
2. Договорът за обществена поръчка включва задължително всички предложения от офертата на участника, определен за изпълнител.
3. При подписване на договора за обществена поръчка участникът, определен за Изпълнител, е длъжен да представи документи, издадени от компетентен орган, за удостоверяване липсата на обстоятелствата по чл. 47, ал. 1, т. 1, освен когато законодателството на държавата, в която е установен, предвижда включването на някое от тези обстоятелства в публичен регистър или предоставянето им служебно на възложителя, както и декларации за липсата на обстоятелствата по чл. 47, ал. 5.
4. Когато участникът, определен за Изпълнител, е неперсонифицирано обединение на физически и/или юридически лица, договорът за обществена поръчка се сключва след като Изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ на създаденото обединение.
5. В случай, че участникът определен за Изпълнител в срок до един месец след утвърждаването на протокола за класиране на участниците не представи документите по т.3,или не отговаря на изискванията на чл. 47, ал. 1, т. 1 или ал. 5 или неоснователно откаже да сключи договора за изпълнение на поръчката, Възложителят може да определи за Изпълнител участникът, класиран на второ или следващо място, или да прекрати процедурата. Възложителят определя за Изпълнител следващия класиран участник и го поканва писмено за сключването на договор за обществена поръчка в тридневен срок от установяване на обстоятелствата по предходното изречение или от изтичането на горепосочения едномесечен срок.

***За всички неуредени въпроси в настоящата документация за участие ще се прилагат разпоредбите на ЗОП, ППЗОП и другите действащи нормативни актове, свързани с предмета на обществената поръчка. При противоречие между изискванията на Възложителя, описани в настоящите указания, и Закона за обществените поръчки се прилага законът.***